VAIO Ръководство на потребителя

ЧЗВ

#### Какво трябва да направя, ако индикаторът на захранването светне в зелено, когато натисна бутона на захранването, но екранът на компютъра остане изгаснал?

- Уверете се, че яркостта и контрастът на екрана са настроени правилно.

- Може да се избере външен дисплей за изходен видеосигнал.
  Натиснете клавишите Fn+F7 неколкократно за избор на желания дисплей за изходен видеосигнал, след което натиснете клавиша Enter.

- Ако използвате външен екран, убедете се, че е свързан в контакта и че е включен. Уверете се, че яркостта и контрастът на екрана са настроени правилно.
  Вж. ръководството, придружаващо екрана, за информация относно промяната на настройките.

- Натиснете клавишите Alt+F4 неколкократно, за да затворите прозореца на приложението.
  Възможно е да е възникнала грешка в приложението.

- Ако изчакате малко и екранът на компютъра остане изгаснал, рестартирайте компютъра VAIO като следвате последователно процедурите по-долу. Обърнете внимание, че следването на тези процедури може да повреди работни данни.

- Изключете от мрежата (ако има такава) всички периферни устройства, като например принтер или USB устройство и компютъра VAIO.

- Натиснете и задръжте бутона (Изключване (Power)) за над четири секунди и се уверете, че индикаторът на захранването е изключен. След това включете отново компютъра VAIO.

- Ако проблемът не бъде отстранен, натиснете и задръжте бутона (Изключване (Power)) за повече от четири секунди и се уверете, че индикаторът на захранването е изключен. Откачете всички кабели, свързани с компютъра VAIO, като например адаптера за променлив ток, извадете батерията и изчакайте около пет минути. След това поставете по местата им всички кабели, периферни устройства и батерията и включете отново компютъра.

- Ако допълнителният модул на памет не е поставен правилно, компютърът VAIO може да не се включи.
  Използването на модули на паметта, които не са указани от Sony, или неправилното им поставяне може да доведе до невъзможност за компютъра да стартира или до нестабилна работа.
  В такъв случай преинсталирайте модула на паметта.
  Ако използвате модул на памет, различен от тези на Sony, свържете се с търговеца или производителя на този модул.

- Ако преместите компютъра VAIO от студено на топло място или го използвате на място с висока влажност, във вътрешността му може да се кондензира влага.
  В такъв случай изчакайте поне един час, преди да включите компютъра.
  Не използвайте компютъра на места с висока влажност (относителна влажност над 80%), тъй като това може да доведе до повреда на компютъра.