VAIO Ръководство на потребителя

Задача

# Поставяне/изваждане на носител “Memory Stick”

Можете да използвате носител “Memory Stick” за записване на данни или прехвърляне на изображения между цифров фотоапарат и компютъра VAIO. За поставяне/изваждане на носител “Memory Stick” следвайте тези стъпки.

## Поставяне на “Memory Stick”

1. Намерете слота за “Memory Stick”.

Съвет

- За SVT111/SVT131 слотът за “Memory Stick” на компютъра работи също така и като слот за SD карта с памет.

1. Хванете носителя “Memory Stick” [Подробности] така, че стрелката да сочи към слота, след което го плъзнете внимателно в слота, докато щракне на място.

Носителят “Memory Stick” се открива автоматично от системата и съдържанието на “Memory Stick” се показва на екрана*. Ако на работния плот не се появи нищо, отворете Компютър (Computer) [Подробности], след което щракнете двукратно върху иконата на “Memory Stick”*.
* Буквата на устройството за слота за носител “Memory Stick”, като например “E:”, може да се различава в зависимост от системата за конфигуриране на компютъра VAIO.
Забележка

- Иконата “Memory Stick” ще се появи в прозореца Компютър (Computer) [Подробности], след като поставите носителя “Memory Stick” в слота.

- Ако носителят “Memory Stick” не може да се постави лесно в слота, го извадете внимателно и проверете дали го поставяте в правилната посока. Задължително дръжте носителя “Memory Stick” с насочена в правилната посока стрелка, когато го поставяте в слота. За да избегнете повреда на компютъра VAIO или на носителя, не поставяйте носителя “Memory Stick” със сила в слота, ако той не влиза лесно.

Съвет

- Когато поставите носител “Memory Stick” в слота за първи път, е възможно да получите подкана да инсталирате драйвер. Ако получите подкана, следвайте инструкциите на екрана, за да инсталирате драйвера.

## Изваждане на “Memory Stick”

1. Намерете слота за “Memory Stick”.

Съвет

- За SVT111/SVT131 слотът за “Memory Stick” на компютъра работи също така и като слот за SD карта с памет.

1. Проверете дали индикаторът за използване на носителя е изключен.

1. Натиснете “Memory Stick” към компютъра VAIO и отпуснете.

1. Издърпайте носителя “Memory Stick” от слота.

Забележка

- Не изваждайте носителя “Memory Stick”, докато индикаторът за използване на носителя свети. Ако го направите, може да загубите информация. Зареждането на големи обеми от данни може да отнеме известно време, така че се уверете, че индикаторът не свети, преди да извадите носителя “Memory Stick”.

- Винаги изваждайте внимателно носителя “Memory Stick”, за да не изскочи внезапно.

Сродна тема
За “Memory Stick”
Съвестима “Memory Stick”
Форматиране на “Memory Stick”
Бележки за използване на “Memory Stick”