VAIO Ръководство на потребителя

Задача

# Стартиране на операционна система за компютъра VAIO от външни устройства

Можете да стартирате компютъра VAIO от външни устройства, като например оптично дисково устройство, USB флопидисково устройство или USB флаш устройство, като използвате функцията в BIOS.

1. Свържете външно устройство към компютъра VAIO.

1. Натиснете бутона ASSIST при изключен компютър VAIO.

Появява се екранът VAIO Care режим на спасяване (VAIO Care Rescue Mode).

1. Изберете Стартирайте от носител (USB устройство/оптичен диск) (Start from media (USB device/optical disc)).

Процесът на стартирането от външното устройство ще започне.
Забележка

- Изключете всички устройства от компютъра VAIO, с изключение на външното устройство, от което искате да стартирате операционна система. Някои устройства не могат да се използват за стартиране на компютъра или не могат да се използват с компютъра.

- Ако с външното устройство е предоставен адаптер за променлив ток, първо го свържете към източник на променливотоково захранване.