VAIO Ръководство на потребителя

Справка

# Бележки относно LCD екрана

Прочетете предпазните мерки по-долу за правилна употреба на LCD екрана.

- LCD екранът е произведен чрез високопрецизна технология. Все пак е възможно да видите черни и/или светли точки (червени, сини или зелени), които се появяват за постоянно на LCD екрана. Това е нормален резултат от производствения процес и не представлява неизправност.

- Не драскайте повърхността на LCD екрана и не упражнявайте натиск върху него. Това може да доведе до повреда.

- Не упражнявайте натиск върху затворения капак на LCD екрана, тъй като това може да причини драскотини по него или да го зацапа.

- По време на работа LCD екранът може да се загрее. Това е нормално и не представлява неизправност.

- Поради механичния дизайн на LCD/сензорния екран на компютъра VAIO повърхността на екрана може да се затопли, когато използвате компютъра за продължителен период от време. Това е нормално и не представлява неизправност. (за модели, оборудвани със сензорен екран)

- LCD/сензорният екран е направен от подсилено стъкло, за да се постигне по-добра издръжливост, но трябва да сте внимателни с екрана, тъй като той не е 100% нечуплив. В случай че се счупи на малки парченца, внимавайте да не се порежете на някое от тях. (за модели, оборудвани със сензорен екран)

- Не оставяйте LCD екрана срещу слънчева светлина. Това може да го повреди. Уверете се, че сте блокирали директната слънчева светлина, когато използвате компютъра VAIO в близост до прозорец.

- Не упражнявайте натиск върху LCD екрана или краищата му, когато отваряте капака на LCD екрана или вдигате компютъра VAIO. LCD екранът може да е чувствителен към натиск или тежест, поради което упражняването на натиск може да го повреди. Когато отваряте компютъра, задръжте основата му с едната ръка и внимателно повдигнете капака на LCD екрана с другата ръка. Когато пренасяте компютъра с отворен капак, задължително го дръжте с две ръце.

- Използването на компютъра VAIO при ниска температура може да доведе до появата на остатъчно изображение върху LCD екрана. Това не е повреда. Когато температурата се нормализира, нормалното състояние на екрана ще се възстанови.

- Върху LCD екрана може да се появи остатъчно изображение, ако за дълъг период от време се показва едно и също изображение. Остатъчното изображение ще изчезне след време. За да избегнете остатъчни изображения, може да използвате скрийнсейвър.