VAIO Ръководство на потребителя

Концепция

# За възстановяването

Възстановяването представлява процес на връщане на вграденото устройство за съхранение в първоначалното му фабрично състояние. Обновяването е процесът на повторно инсталиране на операционната система със запазване на основните настройки и личните данни.
Първо опреснете компютъра VAIO, ако същият стане нестабилен. Ако проблемът продължава, извършете възстановяване на компютъра.
Има два начина за възстановяване на компютърната система:

- От носител за възстановяване

- От областта за възстановяване

Забележка

- Моделите, оборудвани с 64 GB или 128 GB SSD, не поддържат функция за опресняване. Ако искате да проверите капацитета на SSD, натиснете бутона ASSIST при изключен компютър VAIO, за да визуализирате екрана VAIO Care режим на спасяване (VAIO Care Rescue Mode), и изберете Стартирайте настройка на BIOS (Start BIOS setup).

## Кога трябва да направя възстановяване или обновяване?

- Ако компютърът VAIO е нестабилен

- Ако компютърът VAIO е заразен с вирус

- Ако компютърът VAIO има проблеми, които не могат да се решат чрез стъпките за отстраняване на неизправности

- Ако сте форматирали устройството C: погрешка

## Кои приложения трябва да използвам за възстановяване или обновяване на компютъра VAIO, както и за създаване на носител за възстановяване?

Използвайте посочените по-долу приложения.

### VAIO Care

- Създаване на носители за възстановяване

- Проверка на хардуера на компютъра

### VAIO Care (режим на спасяване): Възстановяване или поддръжка на системата ви (VAIO Care (Rescue Mode) : Recover or maintain your system)

- Възстановяване на компютъра VAIO

- Спасяване (архивиране) на данни

- Изтриване на всички данни от вграденото устройство за съхранение

### Windows среда за възстановяване (Windows RE) (Windows Recovery Environment (Windows RE))

- Обновяване

Съвет

- Вж. помощния файл, включен в VAIO Care и VAIO Care (режим на спасяване): Възстановяване или поддръжка на системата ви (VAIO Care (Rescue Mode) : Recover or maintain your system), за повече информация.

- Можете да възстановите компютъра VAIO и от Windows среда за възстановяване (Windows RE) (Windows Recovery Environment (Windows RE)).

## Какво представлява областта за възстановяване?

Областта за възстановяване на вграденото устройство за съхранение съдържа данни за възстановяване на системата и приложенията. Обикновено не можете да променяте или изтривате данните в тази област, но на пазара са налични приложения, проектирани за тази цел.

## Защо трябва да се създават носители за възстановяване?

Носителите за възстановяване се използват за възвръщане на фабричните настройки на компютъра VAIO. Ако Windows не се стартира, а вие сте изтрили областта за възстановяване, за да извършите възстановяване, ще ви е необходим носителят за възстановяване.
Създайте носителя за възстановяване непосредствено след като компютърът е готов за работа.
Сродна тема
Създаване на носител за възстановяване
Обновяване на компютъра VAIO
Възстановяване от областта за възстановяване
Възстановяване от носител за възстановяване
Бележки за възстановяването