VAIO Ръководство на потребителя

Задача

# Създаване на носител за възстановяване

Следвайте инструкциите по-долу за създаване на носител за възстановяване.

## Създаване на носител за възстановяване

Съвет

- Можете да използвате DVD дискове, Blu-ray дискове и USB флаш устройства като носители за възстановяване. Обаче се препоръчва да използвате DVD-R носител, тъй като може случайно да изтриете данните на USB флаш устройството. Можете също да използвате носител BD-R/BD-R DL/DVD-R DL/DVD+R/DVD+R DL; обаче типовете носители, поддържани от компютъра VAIO, и броят на дисковете, от които се нуждаете, се различават в зависимост от закупения модел. Ще получите известие с тази информация по време на процеса на създаване.

- USB портове, които са съвместими със стандарта USB 3.0, не поддържат възстановяване с USB флаш устройство, което е съвместимо със стандарта USB 3.0. При модели без USB портове, които са съвместими само със стандарта USB 2.0, задължително създайте носител за възстановяване с помощта на USB флаш устройство, което не е съмвестимо със стндарта USB 3.0.

1. Свържете компютъра VAIO към интернет, изтеглете и инсталирайте най-новите актуализации с помощта на VAIO Update.

1. При модел без вградено оптично дисково устройство свържете външно такова (не се доставя в комплекта) към компютъра VAIO. [Подробности]

Ако в комплекта е доставен променливотоков адаптер или захранващ кабел, включете го в източник на захранване.

1. Натиснете бутона ASSIST при включен компютър VAIO, за да се стартира VAIO Care (Desktop).

Ако се появи прозорецът Управление на потребителските акаунти (User Account Control), изберете Да (Yes).
Появява се екранът VAIO Care.
Съвет

- Ако в момента сте влезли в компютъра VAIO като стандартен потребител, може да получите подкана да въведете име и парола на администратор.

1. Изберете Разширени инструменти (Advanced Tools), Възстановяване и поправка (Restore and recovery) и Създаване на Дискове за възстановяване (Create Recovery Media).

1. Прочетете инструкциите на екрана внимателно и изберете Напред (Next).

1. Следвайте инструкциите на екрана.

Забележка

- Може да отнеме известно време, за да се покаже текущото състояние на процедурата.

- Не изваждайте и не изключвайте носителя, докато създавате носител за възстановяване, тъй като това може да доведе до неуспешно завършване на процеса.

- Съхранявайте носителите за възстановяване на сигурно място.

## Бележки за създаването на носители за възстановяване

- Носителите за възстановяване са специфични за компютъра VAIO, на който са създадени.

- Обновяването на компютъра VAIO с носител за възстановяване не е възможно.

- Създайте носителите за възстановяване непосредствено след като компютърът VAIO е готов за работа. В следните случаи може да не успеете да възстановите компютъра от областта за възстановяване, при което ще ви е необходим носителят за възстановяване:

- Променили сте областта за възстановяване с помощта на приложения за промяна на данни.

- Инсталирали сте операционна система, различна от предварително инсталираната операционна система на компютъра.

- Форматирали сте вграденото устройство за съхранение, без да използвате VAIO Care (режим на спасяване): Възстановяване или поддръжка на системата ви (VAIO Care (Rescue Mode) : Recover or maintain your system).

- Не докосвайте и не зацапвайте повърхността на дисковете. Пръстови отпечатъци или прах на повърхността може да причинят грешки при четенето/записването.

- За да създадете носител за възстановяване, може да се нуждаете от свободно място на C: диска, което да е с двоен капацитет в сравнение с носителя, който използвате. В зависимост от закупения модел не можете да създадете носителя за възстановяване към момента на доставката поради намаляване на свободното място дори ако оптичното дисково устройство поддържа Blu-ray диск или двуслоен DVD носител.

- Прегледайте предварително помощния файл, предоставен с VAIO Care, когато използвате USB флаш устройство като носител за възстановяване.

Сродна тема
За възстановяването
Възстановяване от областта за възстановяване
Възстановяване от носител за възстановяване
Бележки за възстановяването