VAIO Ръководство на потребителя

Концепция

# За видовете архивиране

Можете да използвате функцията на Windows Архивиране и възстановяване (Backup and Restore), за да направите резервно копие важната информация.
Съществуват няколко вида архивиране според различните ви нужди, както е описано по-долу.

### Архивиране на файлове

Можете да избирате и създавате резервни копия на папки и файлове, съхранявани на компютъра VAIO, на DVD диск или на външен твърд диск. За подробна информация относно създаването за резервно копие на данни вж. Помощ и поддръжка на Windows (Windows Help and Support). [Подробности]

### Архивиране на системни образи

Можете да създадете резервно копие на цялата система на компютъра VAIO. Ако вграденото устройство за съхранение или компютърът спрат да работят, можете да използвате архивираните системни образи за възстановяване на компютъра до състоянието от времето на архивирането.
За създаване на архивиран системен образ се нуждаете от допълнителен твърд диск, форматиран във формат NTFS. Можете също така да архивирате системен образ на оптични дискове, като например Blu-ray Disc или DVD диск.
За подробна информация относно създаването на архивен системен образ вж. Помощ и поддръжка на Windows (Windows Help and Support). [Подробности]
Забележка

- Ние няма да възстановим или компенсираме загубени или повредени данни при никакви обстоятелства, включително грешка на компютъра VAIO.

- Създайте носител за възстановяване скоро след закупуване на компютъра VAIO. В случай че не можете да създадете резервно копие на данните с функцията на Windows поради неизправност в компютъра, можете да използвате инструмента за създаване на резервно копие, включен в носителя за възстановяване, за да направите резервно копие на данните.
  За информация относно начина на създаване на носител за възстановяване вж. Създаване на носител за възстановяване. [Подробности]

Съвет

- Ако компютърът VAIO не е оборудван с дисково устройство, трябва да свържете външно устройство, като например външен твърд диск или DVD диск, с компютъра, преди да създадете резервно копие или да преоразмерите дяла на устройството C: и да създадете друг дял. [Подробности]

Сродна тема
За архивирането
Създаване на резервно копие на данните, когато не можете да стартирате Windows
Възстановяване на данни с Инструмент за възстановяване на данни от VAIO (VAIO Data Restore Tool)
Възстановяване на системните файлове с помощта на точката за възстановяване, когато не може да се стартира Windows